Ketek Anyia Lah Jadi ParemanWartawan : Redaksi
Editor : andri
15 October 2014 16:40 WIB
Wayoik, ketek-ketek anyia alah jadi pareman kini yo, vidoe nak sikolah dasar mambae kawan surang di SD Trisula Perwari, Bukittinggi bara hari nan lalu, hinggo kini masih jadi trend topic pangguno sosmed.
Video nan panjang e 1 menit 52 detik tu, mambuktikan bahwasanyo anak ketek zaman kini alah bagak-bagak sadoe, sarawah masih merah pi kelakuan e samo lo pareman gadang. Dak saketek nan panggilo facebook jo twitter mangaluan kato-kato miriang dek e.
Kama abak jo mande e tu, ba a caro mandidiak anak takah tu? Guru e kama ntun ?, Kajadi a generasi mudo kok bantuak iko kalakuan e ?. Baitu kiro-kiro saketek dari pangguno sosmed bakomentar.
Pi ado juo nan bakomentar positif, bantuak akun facebook Mantari tu, inyo mangecek an, isuak tu agiah se hp nan basenter jan nan bisa marekam jo lai, jd hanyo untuak bakirim sms jo manalepon sae.
Gara-gara video ko, ranah pendidikan wak di Sumbar tercoreng jadi e, mungkin sae banyak tingkah laku nak SD tu nan lun tabukak lai, bisa jadi pulo iko ciek dari baribu kasus nan tabukak.
Ko lah dak jd kasus lokal lai do, pi lah manasional, alah menarik perhatian berbagai pihak jadi nyo. Bia nak jan tarulang hal sarupo, baik guru maupun rang gaek dirumah, yo harus serius memperhatikan sia kawan main nyo, ba a perkembangan tingkah e. (*)
min_Latn eng_Latn sun_Latn min_Latn min_Latn min_Latn min_Latn min_Latn min_Latn